Пры гэтым Зьверхнік УГКЦ падкрэсьліў, што гэты працэс зьяўляецца важным крокам для пераадоленьня расколу, які існуе сёньня ва ўкраінскім праваслаўі. «Важным гэты працэс ёсьць таксама для пераадоленьня царкоўнай ізаляцыі Ўкраінскай Праваслаўнай Царквы Кіеўскага Патрыярхату і Ўкраінскай Аўтакефальнай Праваслаўнай Царквы ў асяроддзі сусьветнага праваслаўя. Спадзяемся, што такім чынам можна будзе загаіць раны падзелу ва ўкраінскім праваслаўі. У сувязі з гэтым мы пазітыўна ацэньваем ўсе намаганьні для магчымага прызнаньня адзінай Праваслаўнай Царквы Ўкраіны з боку Канстанцінопальскага патрыярхату», — распавёў Яго Блаславенства Сьвятаслаў (Шаўчук).